ବାରଣାସୀଠାରେ ଜନସଭାକୁ ପ୍ରଧାନମନ୍ତ୍ରୀଙ୍କ ଅଭିଭାଷଣ( ମାର୍ଚ୍ଚ12, 2018)

ବିଶାଳ ସଂଖ୍ୟାରେ ଏଠାରେ ଉପସ୍ଥିତ ଥିବା ମାଆ-ଭଉଣୀ, ଭାଇମାନେ ଏବଂ ଯୁବକମାନେ । ଏହା ହେଉଛି ମୋର ସୌଭାଗ୍ୟ କି ଆଜି ମୋତେ ବନାରସର ବିକାଶ ପାଇଁ ବହୁତ ଯୋଜନାର ଶିଳାନ୍ୟାସ ଓ ଲୋକାର୍ପଣ କରିବାର ସୁଯୋଗ ମିଳିଲା । କିନ୍ତୁ ମୁଁ ସର୍ବ ପ୍ରଥମେ ଆଜି ବନାରସବାସୀଙ୍କୁ ଲକ୍ଷ-ଲକ୍ଷ ଧନ୍ୟବାଦ ଦେବାକୁ ଚାହୁଁଛି, ଲକ୍ଷ-ଲକ୍ଷ ଅଭିନନ୍ଦନ ଦେବାକୁ ଚାହୁଁଛି । ଆଜି ବନାରସ ଚମତ୍କାର କରି ଦେଖାଇଲା । ଫ୍ରାନ୍ସର ରାଷ୍ଟ୍ରପତିଙ୍କର ଯେଉଁ ପ୍ରକାରରେ ଆଜି ବନାରସ ବର୍ଣ୍ଣାଳି ବିଛାଇ ସ୍ୱାଗତ କଲେ, ତାଙ୍କୁ ଯେଉଁ ସମ୍ମାନ ଦେଲେ, ଫ୍ରାନ୍ସର ପ୍ରତ୍ୟେକ ଘରେ ଲୋକମାନେ ନିଶ୍ଚିତ ପଚାରିବେ କି ବନାରସ କେଉଁଠାରେ ରହିଛି, ଯେଉଁଠାରେ ଫ୍ରାନ୍ସର ରାଷ୍ଟ୍ରପତିଙ୍କର ଏତେ ବଡ଼ ସ୍ୱାଗତ ସମ୍ମାନ ହୋଇଥାଏ । ଯଦି ଆମେ ହୁଏତ ଗାଡ଼ି ଦ୍ରୁତ ଗତିରେ ଚଲାଇ ନ ଥାଆନ୍ତୁ, ତ ଏବେ ମଧ୍ୟ ଆମେ ରାସ୍ତାରେ କାର୍ ରେ ଲୋକଙ୍କର ଅଭିବାଦନ ସ୍ୱୀକାର କରି କରି ସେହିଠାରେ ଯାତ୍ରା କରୁ ଥାଆନ୍ତୁ, ଏତେ ଭୀଷଣ ଭିଡ଼ । ଗଙ୍ଗାର ସମସ୍ତ ଘାଟ ହେଉ, ମାର୍ଗର ପ୍ରତି ରାସ୍ତାର ଏକ-ଏକ ଇଂଚର ଭୂମି ହେଉ, ଆଜି ଏକ ଅଦ୍ଭୁତ ଦୃଶ୍ୟ ବନାରସର ଲୋକଙ୍କର ପ୍ରେମ ଭାବନା, ଆପଣଙ୍କର ଆଶୀର୍ବାଦ, ଆଉ ଏ ଆମର ଭଲ ପାଇବା – ଫ୍ରାନ୍ସ ଏବଂ ଭାରତର ବନ୍ଧୁତାକୁ ପ୍ରେମ ବର୍ଷାରେ ଭିଜେଇ ଦେଉଛି ଆଉ ବନାରସକୁ ଏଥିପାଇଁ ଯେତିକି ଧନ୍ୟବାଦ ଦେବି ତାହା କମ୍ ହେବ । ଆଜି ମୋତେ ବିନ୍ଧ୍ୟବାସିନୀଙ୍କ ଚରଣ ତଳକୁ ଯିବାର ସୌଭାଗ୍ୟ ମିଳିଥିଲା । ସଂପୂର୍ଣ୍ଣ ଦୁନିଆରେ ସୌର ଉର୍ଜ୍ଜାର ଏକ ଅଭିଯାନ ଚଲାଇବାରେ ଭାରତ ବହୁତ ବଡ଼ ଭୂମିକା ତୁଲାଉ ଅଛି । ଫ୍ରାନ୍ସ ଏବଂ ଭାରତ ମିଶି ସୌର ଉର୍ଜ୍ଜା ଉପରେ ଏକ ବହୁତ ବଡ଼ କାମ କରୁଛନ୍ତି । ଦୁନିଆର ଅନେକ ଦେଶମାନଙ୍କର ଅତିଥି କାଲି ଦିଲ୍ଲୀକୁ ଆସିଥିଲେ, ସମସ୍ତେ ମିଶି ସୂର୍ଯ୍ୟ ଦେବତାଙ୍କର ସାମର୍ଥ୍ୟକୁ ସ୍ୱୀକାର କରି ଆଗାମୀ ବିକାଶର ରାଜମାର୍ଗକୁ ସୂର୍ଯ୍ୟଶକ୍ତି ଆଧାରରେ ଚଲାଇବା ଦିଗରେ ମହତ୍ୱପୂର୍ଣ୍ଣ ନିଷ୍ପତ୍ତି ନେଲେ । ଆଉ ଏହା ମାଧ୍ୟମରେ ମିର୍ଜାପୁରରେ ସୌରଶକ୍ତି ଉତ୍ପାଦନ କରିବା ଭଳି ବିଜୁଳିର ଗୋଟିଏ ପ୍ରକଳ୍ପକୁ ମୋତେ ଲୋକାର୍ପଣ କରିବାର ସୁଯୋଗ ମିଳିଲା । ଏହା ହେଉଛି ଗୋଟିଏ ପ୍ରକାରରେ ହିନ୍ଦୁସ୍ଥାନର ଜୀବନରେ ବହୁତ ବଡ଼ ପରିବର୍ତ୍ତନ ଆଣିବାର ଏକ ଅଭିଯାନ ଆଉ ମୁଁ ତ ଏହା ଆଗକୁ ଏତେ ପରିମାଣରେ ବଢ଼ିବାକୁ ଚାହୁଁଛି କି ଛାତ ଉପରେ ସୌରଶକ୍ତି ଦ୍ୱାରା ଘର ଛାତରେ ସୋଲାର ପ୍ୟାନେଲ ଲାଗିଥିବ ଆଉ ଘରେ ଖାଦ୍ୟ ରନ୍ଧା ଯାଉଥିବା ଚୂଲା, ଏବେ ଗ୍ୟାସର ମଧ୍ୟ ଆବଶ୍ୟକତା ନ ପଡ଼ୁ- ସେହି ସୌର ଚୂଲାରେ ଖାଦ୍ୟ ରନ୍ଧନର ବ୍ୟବସ୍ଥା ହୋଇଯାଉ- ଖର୍ଚ୍ଚ ମଧ୍ୟ ନାହିଁ, ପରିବେଶର କ୍ଷତି ମଧ୍ୟ ହେବ ନାହିଁ, ସ୍ୱଚ୍ଛ ଇନ୍ଧନ ଓ ରନ୍ଧନ ହେଉଛି ଏକ ବହୁତ ବଡ଼ ଅଭିଯାନ । ଭାରତରେ 25 କୋଟି ପରିବାର ଅଛନ୍ତି, ବହୁତ ବଡ଼ ବଜାର ରହିଛି ଆଉ ମୁଁ ଯୁବକମାନଙ୍କୁ ଅନୁରୋଧ କରୁଛି, ଆଇଆଇଟି ବିଦ୍ୟାର୍ଥୀମାନଙ୍କୁ ଅନୁରୋଧ କରୁଛି କି ଆସନ୍ତୁ ନବସୃଜନର ପ୍ରତିଯୋଗିତା କରନ୍ତୁ, ଏଭଳି ଟେକ୍ନୋଲଜିର ବିକାଶ କରନ୍ତୁ ଯାହା ଫଳରେ ଆମ ମାଆ ଭଉଣୀଙ୍କୁ ଏବେ ଘରେ ଚୂଲି ଜଳାଇବାରେ କାହା ଉପରେ ନିର୍ଭର ରହିବାକୁ ନ ପଡ଼ୁ । ସୂର୍ଯ୍ୟ ଦେବତାଙ୍କ ଆଶୀର୍ବାଦରୁ ଆରାମରେ ଖାଦ୍ୟ ରନ୍ଧା ହୋଇଯାଉ ଆଉ ଘରେ ଖାଦ୍ୟ ରନ୍ଧା ହେବାରେ ଯେଉଁ ଖର୍ଚ୍ଚ ହେଉଥିଲା ଇନ୍ଧନ ପାଇଁ, ତାହା ମଧ୍ୟ ବନ୍ଦ ହୋଇଯାଉ । ଗରିବ ଏବଂ ମଧ୍ୟମ ବର୍ଗ ପରିବାର ପାଇଁ ଏକ ବହୁତ ବଡ଼ ସେବା ହୋଇ ପାରିବ । କେବଳ ଏତିକି ହିଁ ନୁହେଁ, ଆଜି ମୋତେ କାଶୀ ଏବଂ ପାଟନାକୁ ଯୋଡ଼ିବାର, ଏକ ନୂତନ ରେଲୱେ ସେବା ଆରମ୍ଭ କରିବାର ସୁଯୋଗ ମିଳିଛି । ଦୀର୍ଘ ଦିନର ଦାବି ରହିଥିଲା କି କାଶୀ ଏବଂ ପାଟନାକୁ ଯୋଡ଼ିବା ଭଳି କୌଣସି ଦ୍ରୁତ ଗତିରେ ଚାଲୁଥିବା ରେଳ ଚଳାଚଳ ଆରମ୍ଭ ହେଉ । ଆଜି ତାହାର ଶୁଭାରମ୍ଭ ହୋଇଛି । ସକାଳ 6 ଟାରେ ଗାଡ଼ି କାଶୀରୁ ଚାଲିବା ଆରମ୍ଭ କରିବ, ଦଶଟା-ଦଶଟା ପନ୍ଦର ମିନିଟରେ ଗାଡ଼ି ପାଟନାରେ ପଂହଚିଯିବ । ଆଉ ସନ୍ଧ୍ୟା ପାଞ୍ଚଟାରେ ଛାଡିବ, ରାତିରେ ନଅ-ସାଢ଼େ ନଅ-ଦଶଟା ଭିତରେ କାଶୀକୁ ପୁଣି ଫେରି ଆସିବ । କମ୍ ରୁ ଅତି କମ୍ ସମୟ ମଧ୍ୟରେ କାଶୀ ଏବଂ ପାଟନାକୁ ଯୋଡ଼ୁଥିବା ଦ୍ରୁତ ଗତିରେ ଚାଲୁଥିବା ରେଳର, ଆଜି କାଶୀ-ପାଟନା ଜନ ଶତାବ୍ଦୀ ଏକ୍ସପ୍ରେସକୁ ପ୍ରାରମ୍ଭ କରିବାର ସୁଯୋଗ ମୋତେ ମିଳିଲା । ମୁଁ ରେଳମନ୍ତ୍ରୀ ମହୋଦୟଙ୍କୁ ଶୁଭେଚ୍ଛା ଜଣାଉଛି, ଶ୍ରୀମାନ ମନୋଜ ସିହ୍ନା ମହାଶୟଙ୍କ ନେତୃତ୍ୱରେ ଜନ ସେବା ପାଇଁ ରେଳର କିଭଳି ଉପଯୋଗ ହେବ, ତାହା ଉପରେ ବହୁବିଧ କାମ ଚାଲୁ ରହିଛି । ଆଉ ତାହାର ହେଉଛି ପରିଣାମ କି ଆଜି କାଶୀ ଏବଂ ପାଟନାବାସୀଙ୍କ ବହୁତ ପୁରୁଣା ଇଚ୍ଛା ଉପରେ ଆଜି ଅମଳ ହେଉଛି । ମୁଁ ଯେତେବେଳେ ମଧ୍ୟ କାଶୀ ଆସୁଛି ତ ଗୋଟିଏ ପ୍ରକାରରେ ମୋର ଦ୍ୱିତୀୟ ଘର ହୋଇଯାଏ, ଡିଏଲଡବ୍ଲ୍ୟୁ ଏବଂ କାଶୀର ପରିଚୟ, ଯଦି ଆଧ୍ୟାତ୍ମିକ ଦୁନିଆରେ ଯଦି କାଶୀର ପରିଚୟ ହର-ହର ମହାଦେବଙ୍କ ସହିତ ଯୋଡ଼ି ହୋଇ କରାଯାଇଥାଏ ତ କାଶୀର ଔଦ୍ୟୋଗିକ ପରିଚୟ ଡିଏଲଡବ୍ଲ୍ୟୁ ଦ୍ୱାରା ହୋଇଥାଏ । ଆଉ ଏଥିପାଇଁ ଭାରତ ସରକାର ଚାହାଁନ୍ତି କି ଡିଏଲଡବ୍ଲ୍ୟୁର ଯେତେ ଅଧିକ ବିକାଶ ହେବ, ଯେତେ ଅଧିକ ବିସ୍ତାର ହେବ, ଯେତେ ଅଧିକ ଆଧୁନିକୀକରଣ ହେବ, ଅଧିକରୁ ଅଧିକ ଲୋକଙ୍କ ପାଇଁ ରୋଜଗାରର ସୁଯୋଗ ମିଳିବ, ତାହା ପାଇଁ ଅନେକ ନୂଆ-ନୂଆ ଯୋଜନା ଡିଏଲଡବ୍ଲ୍ୟୁ ମାଧ୍ୟମରେ କରିବା ଦିଗରେ ଆଗକୁ ବଢ଼ୁଛି ଯାହା କି ଆଗାମୀ ଦିନମାନଙ୍କରେ ଏଠାକାର ଲୋକଙ୍କ ଜୀବନରେ ଏକ ନୂତନ ଉର୍ଜ୍ଜା ଭରିବାର କାମ ସେହି ଯୋଜନାଗୁଡ଼ିକ ଦ୍ୱାରା ହେବ । ଆଜି ପାଖା-ପାଖି 800 କୋଟି ଟଙ୍କା- ହୋଲିର ପର୍ବ ଏବେ ଏବେ ପାଳନ କରାଯାଇଛି, 800 କୋଟି ଟଙ୍କାରେ ବିକାଶର କାମ ଏହି ହୋଲିର ରଙ୍ଗରେ ନୂତନ ରଙ୍ଗ ଭରି ଦେଉଛି, ହୋଲିର ରଙ୍ଗରେ ନୂତନ ବାସ୍ନା ଭରି ଦେଉଛି, ହୋଲିର ରଙ୍ଗରେ ନୂତନ ଉତ୍ସାହ ଭରି ଦେଉଛି । ଆଜି ମୋତେ ଏଠାରେ ଗରିବ ପରିବାରଙ୍କୁ ସେମାନଙ୍କ ପାଇଁ ଗୃହର ଚାବି ଦେବାର ସୁଯୋଗ ମିଳିଲା । ମୁଁ ସେମାନଙ୍କୁ ପଚାରୁଥିଲି- ଆଗରୁ କେଉଁଠି ରହୁଥିଲ? ପ୍ରତ୍ୟେକ କହୁଥିଲେ- କେହି-କେହି ଚାଳ ଛପର ଘରେ ରହୁଥିଲେ- କିଏ କହୁଥିଲେ କି ଝାଟି ମାଟି ଘରେ ରହୁଥିଲେ, କିଏ କହୁଥିଲେ ଏପରି ନୁହେଁ – ଶେଯ ରଖୁଥିଲୁ, କେବେ ଏଠାକୁ ଚାଲିଗଲୁ, କେବେ ସେଠାକୁ ଚାଲିଗଲୁ, ଏହିଭଳି ହିଁ ଜୀବନ ଥିଲା । ମୁଁ ସେମାନଙ୍କୁ ପଚାରିଲି ଏବେ ଘର ମିଳିଗଲା ତ ଭଲ ଲାଗୁଛି କି? ଯାଇ ଘର ଦେଖି ଆସିଲଣି? ଭଲ ଲାଗିଲା? କିଛି ଅଭାବ ରହି ଥିବାର ଅନୁଭବ ହେଲା? ସମସ୍ତ କଥା ମୁଁ ପଚାରୁ ଥିଲି । ଆଉ ପରେ ମୁଁ ପଚାରୁଥିଲି ଏବେ ପିଲାମାନଙ୍କୁ ପଢ଼େଇବ ତ? ସଂପୂର୍ଣ୍ଣ ଭାବେ ସମସ୍ତଙ୍କ ଆଖି ତଳକୁ ହୋଇ ଯାଉଥିଲା, ଲାଜେଇ ଯାଉଥିଲେ । ମୁଁ ଅନୁରୋଧ କଲି କି ଏହା ହେଉଛି ଆପଣଙ୍କର ଦାୟିତ୍ୱ- ଏବେ ରହିବା ପାଇଁ ଭଲ ଘର ମିଳିଗଲା, ଆପଣ ନିଜ ପିଲାମାନଙ୍କୁ ପଢ଼ାଇବା ଦରକାର । କିନ୍ତୁ ମୁଁ ଖୁସି ଯେ ଯୋଗୀ ମହାଶୟ ଆସି ଏକ ମିଶନ୍ ମୋଡ଼୍ ରେ ଆବାସ ଯୋଜନାକୁ ଲାଗୁ କରିବା ପାଇଁ ଦାୟିତ୍ୱପୂର୍ଣ୍ଣ କାର୍ଯ୍ୟଭାର ଉଠାଇଛନ୍ତି । ଭାରତ ସରକାରଙ୍କ ଯୋଜନା ତ କୌଣସିଟି ଆଜିର ନୁହେଁ, ପୁରୁଣା ସରକାରଙ୍କ ସମୟରେ ମଧ୍ୟ ଯୋଜନା ଥିଲା । ଆଉ ମୁଁ ଏଠି କାଶୀରେ କହିଥିଲି କି ସେମାନେ ନାମ ଟିକକ ମଧ୍ୟ ଦେଇ ପାରୁନଥିଲେ, କିନ୍ତୁ ଯୋଗୀ ମହାଶୟ ଲାଭାର୍ଥôଙ୍କର ସୂଚୀ ତିଆରି କରି ଦେଲେ, ଭାରତ ସରକାରଙ୍କ ସମ୍ମୁଖ । ଆଣି ରଖିଦେଲେ, ଭାରତ ସରକାର ଧନ ଆବଂଟନ କରିଦେଲେ ଆଉ ଛଅ ମାସ ଭିତରେ-ଭିତରେ ପାଞ୍ଚ ହଜାରରୁ ଅଧିକ ଗୃହ ତିଆରି କରି ଲୋକ ମାନଙ୍କୁ ଦିଆ ହୋଇଗଲା । ଆଉ ଆଗାମୀ ଦିନମାନଙ୍କରେ ଆଠ ଲକ୍ଷ ପରିବାରଙ୍କୁ ଗୃହ ଦେବାର ସ୍ୱପ୍ନ ଆମର ରହିଛି ଆଉ ମୋର ବିଶ୍ୱାସ ରହିଛି କି ଯୋଗୀ ମହାଶୟଙ୍କ ନେତୃତ୍ୱରେ ଏହା ନିଶ୍ଚିତ ଭାବେ ସମ୍ଭବପର ହେବ ଆଉ ସମୟ ସୀମା ଭିତରେ ସମ୍ଭବ ହେବ । ଆଜି ଏହି କଥା ମଧ୍ୟ ଠିକ୍ ଯେ ଯଦି ବିକାଶ କରିବାର ଅଛି ତ ଭିତ୍ତିଭୂମିର ବହୁତ ବଡ଼ ମହତ୍ୱ ରହିଛି । ଯୋଗାଯୋଗ ବ୍ୟବସ୍ଥାର ବହୁତ ମହତ୍ୱ ରହିଛି । ରେଳ ହେଉ, ସଡ଼କ ହେଉ, ଏହା ହେଉଛି ବହୁତ ଆବଶ୍ୟକ । ଆଜି ଶିବପୁରୀ, ଫୁଲବରିୟା, ଚାରି ଲେନ୍ ସଡ଼କର ମଧ୍ୟ ନିର୍ମାଣର ଆରମ୍ଭ ହୋଇଛି । ଦୁଇଟି ରେଲୱେ କ୍ରସିଂ, ଦୁଇଟି ନୂଆ ଓଭର ବ୍ରିଜ୍ ସେହି ସ୍ଥାନରେ ତିଆରି କରାଯିବ । ବନାରସରେ ରେଳ ଷ୍ଟେସନର ଆଧୁନିକୀକରଣ କାମ ଆମେ ଚଲାଇଛୁ । ଆଜି ମୋତେ ସୁଯୋଗ ମିଳିଲା ଆବର୍ଜନା ମହୋତ୍ସବ ଦେଖିବାର । ଲୋକ ମାନଙ୍କୁ ବଡ଼ ଆଶ୍ଚର୍ଯ୍ୟ ଲାଗୁଥିବ ଯେ ଏବେ ଆବର୍ଜନା ମହୋତ୍ସବ ମଧ୍ୟ ହେବାକୁ ଲାଗିଲାଣି । ଯେଉଁ ଲୋକମାନଙ୍କୁ ମୋଦୀ ପସନ୍ଦ ନୁହେଁ, ସେମାନେ ତ ଏହା ଉପରେ ମଧ୍ୟ ଆଲୋଚନା କରିବେ କି ମୋଦୀ ପାଇଁ ଆଉ କିଛି ବାକି ନାହିଁ, ଏବେ ଆବର୍ଜନା ମହୋତ୍ସବ କରିଲାଣି । ଆମକୁ ସ୍ୱଚ୍ଛତା ଅଭିଯାନକୁ ଆଗକୁ ବଢ଼ାଇବାର ଅଛି । ଆବର୍ଜନାରୁ ମଧ୍ୟ ସମ୍ପଦ ସୃଷ୍ଟି ହୋଇ ପାରିବ । ଆବର୍ଜନାକୁ ମଧ୍ୟ ଯୋଗାଡ଼ କରି ଉପଯୋଗୀ ଜିନିଷ ପ୍ରସ୍ତୁତ କରାଯାଇ ପାରେ ଆଉ ଏହା ଜନ ଆନ୍ଦୋଳନ ହୋଇ ପାରେ । ଆଉ ଏଠାକୁ ଯେଉଁମାନେ ଆସିଛନ୍ତି, ମୁଁ ସେମାନଙ୍କୁ କହିବି, ଏ ଯେଉଁ ଆବର୍ଜନା ମହୋତ୍ସବର ପ୍ରଦର୍ଶନୀ ଲାଗିଛି ଆପଣ ନିଶ୍ଚିତ ରୂପେ ଏହାକୁ ଦେଖନ୍ତୁ । ଛୋଟ-ଛୋଟ ପିଲାମାନେ, ଯେଉଁ ବୋତଲକୁ ଆମେ ଫିଙ୍ଗି ଦେଉଛେ, ଯେଉଁ ଖବର କାଗଜ ଫିଙ୍ଗି ଦେଉଛେ, ସେଥି ମଧ୍ୟରୁ କିଭଳି ବଢ଼ିଆ ଜିନିଷ ତିଆରି କରିଛନ୍ତି । ଆଉ ତାହାକୁ ଘର ଭିତରେ ରଖିବା ତ ଲୋକମାନେ ତାକୁ ଦେଖିବାକୁ ଲାଳାୟିତ ହୋଇ ଯିବେ । ଗୋଟିଏ ହିଁ ଜିନିଷର କେତେ ଭଲ ଉପଯୋଗ ହୋଇ ପାରେ । ଆଉ ମୁଁ ଏଠି ସଙ୍ଗୀତ ଆସର ଦେଖିଲି, ବଡ଼ ଭବ୍ୟ ସଙ୍ଗୀତ ଆସର, ସ୍ୱଚ୍ଛତାର ଗୀତ ଗାଉଛନ୍ତି, କିନ୍ତୁ ସେମାନଙ୍କର ସଙ୍ଗୀତ ବାଦ୍ୟଗୁଡ଼ିକ କ’ଣ ରହିଛି, ଖାଲି ଡବାରୁ ସେମାନେ ବଢ଼ିଆ ସଙ୍ଗୀତ ବାଦ୍ୟ ପ୍ରସ୍ତୁତ କରିଛନ୍ତି । ଖାଲି ଡବାକୁ ବଜେଇ-ବଜେଇ ବଢ଼ିଆ ସଙ୍ଗୀତର ସ୍ୱାଦ ସେ ଆସ୍ୱାଦନ କରାଇ ପାରନ୍ତି । ଅର୍ଥାତ ହୀନରୁ ହୀନ ଜିନିଷର ମଧ୍ୟ ଉତ୍ତମରୁ ଅତି ଉତ୍ତମ ଉପଯୋଗ କେଉଁ ପ୍ରକାରରେ ହୋଇ ପାରିବ ଆଜି ଏହି କଚରା ମହୋତ୍ସବରେ ଆମେ ଦେଖିଲୁ । ବାରଣାସୀକୁ ସ୍ୱଚ୍ଛତାରେ ପ୍ରାଥମିକତା ଦେବାର ଅଛି । ସାରା ଦୁନିଆର ପର୍ଯ୍ୟଟକମାନଙ୍କୁ ବାରଣାସୀକୁ ଆସିବା ପାଇଁ ବାଧ୍ୟ କରିବାର ଅଛି । ବାରଣାସୀ ପାଖରେ ସବୁକିଛି ରହିଛି, ଶତାବ୍ଦୀ ଶତାବ୍ଦୀ ଧରି ରହିଛି କିନ୍ତୁ ଆଜି, ଆଜି ଯଦି ଆମକୁ କରିବାର ଅଛି ତ ଗୋଟିଏ ହିଁ କାମ କରିବାର ଅଛି, ବଳକା କାମକୁ ତ ଆମ ପୂର୍ବଜ କରି ଯାଇଛନ୍ତି । ବାରଣାସୀର ନାମ, ମାନ-ସମ୍ମାନ ଆମ ପୂର୍ବଜ ସୃଷ୍ଟି କରି ଯାଇଛନ୍ତି, ଆମକୁ କେବଳ ବାରଣାସୀକୁ ସ୍ୱଚ୍ଛ ରଖିବାକୁ ହେବ । ଏବେ ଦୁନିଆ ବାରଣାସୀକୁ ଆସିବା ପାଇଁ ପ୍ରେରିତ ହୋଇଯିବ, ଆଉ ସେହି ଅଭିଯାନକୁ ଚଲାଇବା ପାଇଁ ଆଜି ଏଠାରେ 17 ବର୍ଷ ପରେ ଯେଉଁ ଆବଶ୍ୟକତା ସବୁ ହେବାକୁ ଯାଉଛି, ଗୋଟିଏ ପ୍ରକାରରେ 20 ବର୍ଷ ପରେ ମଧ୍ୟ ଆବଶ୍ୟକତା ସବୁ ରହିବ, ସେଗୁଡ଼ିକୁ ଆଜି ପୂରଣ କରିବା ଦୃଷ୍ଟି ନେଇ ଆବର୍ଜନା ପାଣିର ପରିଚାଳନା ବ୍ୟବସ୍ଥା ପାଇଁ ଏକ ଅଭିଯାନ ଆରମ୍ଭ କରାଯାଇଛି । ପାଖାପାଖି 600 କୋଟି ଟଙ୍କା ଖର୍ଚ୍ଚରେ ଏହି ବିଶୋଧନ ପ୍ଳାଣ୍ଟ ଆପଣଙ୍କ ଏଠାରେ କରିବାକୁ ଯାଉଛୁ । ଆଉ ତାହାରି କାରଣରୁ ଆଗାମୀ ଦିନମାନଙ୍କରେ ଲୋକମାନଙ୍କୁ କେତେ ଲାଭ ହେବ, ଏହାର ମୁଁ ଅନୁମାନ କରି ପାରୁଛି । ଆପଣ ଦେଖିଥିବେ କାଶୀକୁ ଯିବା ତ ତାର (Electric Wire)ଲଟକୁଥିଲା । କାଶୀକୁ ସେହି ତାର ଜାଲରୁ ମୁକ୍ତ କରିବା ପାଇଁ ମୁଁ ଅଭିଯାନ ଚଲାଇଛି । ଆଉ ସାରା ଦେଶରେ ଏହି ଭୂତଳ ତାର( ବର୍ଷର ଝିଅ, ତାହାର ସ୍ୱାସ୍ଥ୍ୟ ଯଦି ସୁସ୍ଥ ନ ରହିବ, ତାହାର ଶାରୀରିକ ବିକାଶ ଯଦି ବୟସ ଅନୁସାରେ ନ ହେଉଥିବ! ଯଦି କିଛି ବର୍ଷ ଭିତରେ ସେ ମାଆ ହେବ ତ କେବେ ସେ ମାଆ ମଧ୍ୟ ମରିପାରେ, ଜନ୍ମ ହେବାକୁ ଥିବା ପିଲା ମଧ୍ୟ ମରି ପାରେ । କିମ୍ବା ଜନ୍ମ ହେବାକୁ ଥିବା ପିଲା କୌଣସି ନା କୌଣସି ରୋଗକୁ ନେଇ ଜନ୍ମ ହୋଇପାରେ ଆଉ ସାରା ଜୀବନ ସେହି ମାଆକୁ ସେହି ପିଲାର ସେବା କରିବାରେ ବ୍ୟୟ କରିବାକୁ ପଡ଼େ । ଏ ସମସ୍ତ ମଧ୍ୟରୁ ମୁକ୍ତି ଦେବା ପାଇଁ ଏହି ପ୍ରଧାନମନ୍ତ୍ରୀ ପୁଷ୍ଟିସାଧନ ମିଶନ ଯୋଜନକୁ ଲାଗୁ କରିବା ଦିଗରେ ଆମେ ଚାଲୁଛୁ । କାଶୀବାସୀଗଣ, ବିକାଶର ଏ ସମସ୍ତ ଯୋଜନାର ଲାଭ ଆମ କାଶୀକୁ ମିଳୁ । ଆମର ଗଙ୍ଗା ସହିତ ଯୋଡ଼ି ହୋଇଥିବା ସମସ୍ତ ଯୋଜନା ଗୁଡ଼ିକ ଦ୍ରୁତ ଗତିରେ ଆଗକୁ ବଢ଼ୁଛି ଆଉ ତାହାର ଲାଭ ମଧ୍ୟ ଆଗାମୀ ଦିନ ମାନଙ୍କରେ ମିଳିବାକୁ ଯାଉଛି । ମୁଁ ଆଉ ଥରେ ପୁଣି ଯୋଗୀ ମହାଶୟଙ୍କ ସରକାରକୁ ବହୁବିଧ ପ୍ରକଳ୍ପ ଗୁଡ଼ିକୁ ଦ୍ରୁତ ଗତିରେ ଚଲାଇବା ପାଇଁ, ଭାରତ ସରକାରଙ୍କ ଯୋଜନାଗୁଡ଼ିକୁ ମଧ୍ୟ ଦ୍ରୁତ ଗତିରେ ଲାଗୁ କରିବା ପାଇଁ ମୁଁ ହୃଦୟର ଗଭୀରତମ ପ୍ରଦେଶରୁ ବହୁତ-ବହୁତ ଶୁଭେଚ୍ଛା ଜଣାଉଛି ଆଉ ପୁଣି ଥରେ ଆଜି କାଶୀବାସୀ ଯେଉଁ ଅଦ୍ଭୁତ ସ୍ୱାଗତ-ସମ୍ମାନ ଜଣାଇଛନ୍ତି, ସେଥି ପାଇଁ ମୁଣ୍ଡ ନୁଆଁଇ ପ୍ରଣାମ କରୁଛି । ବହୁତ-ବହୁତ ଧନ୍ୟବାଦ ।